Diari Oficial de la Generalitat Valenciana


Sumari del DOGV 9397, del 03-08-2022 (2022/7242)

RESOLUCIÓ de 12 de juliol de 2022, de la Direcció General del Sector Públic i Patrimoni de terminació de l'expedient i declaració de la improcedència de declarar hereva la Generalitat Valenciana respecte de l'herència de Concepción Sastre Ruiz. ABI 438/2020.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9397

Data del DOGV
:   03-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7242


Data del document
:   12-07-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 12 de juliol de 2022, de la Direcció General del Sector Públic i Patrimoni de terminació de l'expedient i declaració de la improcedència de declarar hereva la Generalitat Valenciana respecte de l'herència de Concepción Sastre Ruiz. ABI 438/2020. [2022/7242]  
Antecedents de fet  
La Conselleria d'Hisenda i Model Econòmic va tindre coneixement mitjançant un escrit de l'Advocacia General de la Generalitat, d'interlocutòria del Jutjat de Primera Instància núm. 15 de València, judici verbal 1442/2019-E, de la defunció de Concepción Sastre Ruiz, amb DNI: \*\*\*\*188\*\*, el 30 de setembre de 2017.  
De la documentació adjunta i fets els oportuns esbrinaments, consta que la causant va fer testament a favor del seu fill, declarat incapaç per sentència del Jutjat de Primera Instància núm. 13 de València. A més, el testament estableix que per al cas que aquest muira en aquest estat i sense haver atorgat testament, nomena i institueix hereua L'associació de Familiars Pro Persones amb Discapacitat Intel·lectual (ASPRONA). No obstant l'anterior, assenyala que el seu fill serà substituït en cas que premorira pels seus hereus legals.  
El fill va morir el 14 de novembre de 2015, per la qual cosa va premorir a la mare.  
El mateix Jutjat de Primera Instància núm. 15 de València, en Interlocutòria de 13 de novembre de 2020, va considerar apartats del procediment L'associació de Familiars Pro Persones amb Discapacitat Intel·lectual, per tindre preferència els seus hereus legals, i Patrimoni de l'Estat, atenent, per a aquest últim, la data de l'òbit.  
Acreditat el veïnatge civil valencià de Concepción Sastre Ruiz, va ser procedent iniciar el procediment administratiu dirigit a efectuar la declaració de la Generalitat com a hereua abintestat dels béns de la causant.  
Així, amb data 18 de desembre de 2020, la directora general del Sector Públic i Patrimoni va signar un acord d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de la causant.  
  
Aquest acord es va publicar en el Diari Oficial de la Generalitat Valenciana el 7 de gener de 2021 i es va exposar en el tauler d'edictes de l'Ajuntament de València del 21 de desembre del 2020 al 25 de gener del 2021.  
No consta cap al·legació presentada per possibles hereus.  
Investigat el cabal relicte de la causant, l'entitat financera CaixaBank posa en coneixement d'aquesta direcció general que la defunció la comunica un nebot d'aquesta.  
Intentada la localització d'aquest últim, per ser hereu amb millor dret que la Generalitat, no ha sigut possible, per la qual cosa amb data 23 de febrer de 2022, es dona trasllat a l'Advocacia General de la Generalitat de la proposta de resolució d'acceptació, amb la finalitat que s'emeta un informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 7 de març de 2022, es rep un informe la consideració jurídica tercera del qual estableix que si bé s'ha seguit la tramitació prevista en el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, tenint en compte que l'acord d'incoació és de data de 18 de desembre de 2020, segons el que es disposa en l'article 6.1 del decret esmentat el procediment ha caducat.  
  
Amb data 11 de març de 2022 la directora general de Sector Públic i Patrimoni signa la resolució de caducitat del procediment.  
Amb data 22 de març 2022 la directora general de Sector Públic i Patrimoni va signar un nou acord d'incoació del procediment per a la declaració administrativa d'herència intestada de la causant a dalt indicada, que es va publicar en el DOGV de 7 d'abril de 2022 i exposar en el tauler d'edictes de l'Ajuntament de València del 25.03.2022 al 26.04.2022 i a l'Ajuntament de Molina de Aragón del 25.03.2022 al 25.04.2022, sense que apareguera cap hereu.  
Amb data 10 de maig de 2022, la directora general del Sector Públic i Patrimoni dicta la resolució de terminació de l'expedient de declaració administrativa d'herència intestada i acceptació de l'herència de Concepción Sastre Ruiz.  
Continuant amb la tramitació de l'expedient i consultat el Cadastre i Registre de la Propietat de Moncada núm. 2, on constaven inscrits immobles a nom de la causant, es constata una anotació a favor d'hereus amb millor dret, familiars en quart grau, per acta de notorietat d'11 d'octubre de 2021.  
Com que no és procedent, en conseqüència, la declaració d'hereua de la causant a favor de la Generalitat, amb data 10 de juny de 2022, la directora general del Sector Públic i Patrimoni va dictar la resolució de revocació de la Resolució de 10 de maig de 2022, de terminació de l'expedient de declaració administrativa d'herència intestada i acceptació de l'herència de Concepción Sastre Ruiz.  
  
Fonaments de dret  
En compliment del que es preveu en l'article 954 del Codi Civil, en article 71 Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat Valenciana, en l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció que en fa la Llei 15/2015, de 2 de juliol, de jurisdicció voluntària, és procedent la terminació de l'expedient per a la declaració d'hereus abintestat a favor de la Generalitat respecte d'aquesta herència.  
Així, en l'exercici de les competències que m'atribueix la normativa aplicable, i basant-me en el que disposa l'article 84 de la Llei 39/2015, de 1 de novembre, del procediment administratiu comú de les administracions públiques, resolc:  
  
Primer  
Declarar acabat l'expedient administratiu d'herència intestada així com la improcedència de declaració de la Generalitat Valenciana com a hereua de Concepción Sastre Ruiz, en els termes de l'article 6.2 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, davant l'existència d'hereus amb millor dret, familiars en quart grau; havent donat trasllat de l'expedient a l'Advocacia General de la Generalitat.  
  
Segon  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Tercer  
Notificar la present resolució a les persones amb dret a heretar.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercir-se qualsevol altre recurs o acció que s'estime procedent.  
  
València, 12 de juliol de 2022.- La directora general del Sector Públic i Patrimoni: Isabel Castelló García.